22/03/2010 | Administración LocalMunicipal
Outes
Normativa

Por acordo do Pleno do Concello en sesión de 25 de febreiro de 2010 aprobouse a derogación da Ordenanza fiscal reguladora do prezo público pola prestación do servizo de axuda no fogar, publicada no Boletín Oficial da Provincia de 10 de decembro de 2009, e o establecemento e as normas reguladoras do prezo público pola prestación do servizo de axuda no fogar. En cumprimento do disposto nos artigos 59.6 e 60 da Lei 30/1992, de 26 de novembro, de Réxime xurídico das Administracións Públicas e do procedemento administrativo común, e 47 do Real decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais, procédese a publicación do texto íntegro de dito acordo: “ACORDO: 1.–Aprobar o establecemento do prezo público pola prestación do servizo de axuda no fogar que se regulará de acordo coas normas establecidas neste acordo.2.–Derogar a Ordenanza fiscal reguladora do prezo público pola prestación do servizo de axuda no fogar, publicada no Boletín Oficial da Provincia de 10 de decembro de 2009.3.–O prezo público pola prestación do servizo de axuda no fogar regularase polas seguintes normas de xestión: Artigo 1. Fundamento. De conformidade co previsto nos artigos 41 a 47 e 127 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, o Concello de Outes establece o prezo público pola prestación do servizo de axuda no fogar. Artigo 2. Concepto. O prezo público constitúe unha contraprestación pecuniaria que será aboada polas persoas que adquiran a condición de usuarias do servizo de axuda no fogar do Concello de Outes de acordo coa Ordenanza reguladora do servizo. Artigo 3. Persoas obrigadas ao pagamento. Están obrigadas ao pagamento do prezo público regulado nesta ordenanza as persoas usuarias da prestación do servizo de axuda no fogar prestado polo Concello de Outes. No caso de que as persoas anteriores carezan de capacidade de obrar, a obriga recaerá sobre quen ostente a súa representación legal. Artigo 4. Contía.1. A contía do prezo público a aboar polos usuarios será a que resulte de aplicar as porcentaxes previstas no apartado 3 deste artigo en función da súa capacidade económica sobre un prezo básico dce 12 euros por hora de prestación do servizo.2. A determinación da capacidade económica das persoas usuarias calcularase en atención á súa renda e, se é o caso, ao seu patrimonio de acordo coas seguintes regras: a) A renda valorarase atendendo aos ingresos netos que se perciban, que comprenderán os rendementos de traballo, incluídas pensións e prestacións de previsión social, calquera que sexa o seu réxime; os rendementos de capital mobiliario e inmobiliario; os rendementos das actividades económicas e as ganancias e perdas patrimoniais. Terán a consideración de rendas computables as obtidas polo usuario do servizo e o seu cónxuxe ou parella de feito. A capacidade económica por razón da renda obterase dividindo a suma das rendas computables entre o número de persoas perceptoras de estas mais os seus ascendentes, e fillos menores de 25 anos ou maiores desta idade en situación de discapacidade, cando calesquera destos convivan no domicilio da persoa usuaria do servizo e sexan económicamente dependentes. Terán a consideración de persoas con discapacidade as que teñan recoñecida unha minusvalía igual ou superior ó 33%, ou teñan recoñecida a valoración de grado e nivel de dependencia. Asimesmo terán a consideración de persoas económicamente dependentes cando as súas rendas calculadas de acordo coas regras anteriores sexan iguais ou inferiores en termos anuais ó IPREM. b) Para o cómputo do patrimonio estarase ao disposto na normativa fiscal en vigor sobre o patrimonio, entendéndose por tal o conxunto de bens e dereitos de contido económico de que sexa titular a persoa usuaria do servizo, con dedución das cargas e gravames que diminúan o seu valor, así como das débedas e obrigas persoais das que deba responder. Consideraranse exentos do cómputo a vivenda habitual en que se preste os servizo e os bens e dereitos cualificados como exentos na normativa aplicable sobre o imposto do patrimonio. Nos supostos de cotitularidade, só se terá en consideración a porcentaxe correspondente á propiedade da persoa beneficiaria. Para o cálculo do patrimonio neto atenderáse exclusivamente as declaracións ou autoliquidacións presentadas polo usuario do servizo no Imposto sobre o Patrimonio. c) O nivel de capacidade económica resultante será a correspondentes á renda da persoa usuaria, calculada de acordo co apartado a), modificada á alza, se fose o caso, pola suma dun 5% do valor do patrimonio neto que supere o mínimo exento para a realización da declaración do imposto sobre o patrimonio en vigor a partir dos 65 anos de idade, dun 3% dos 35 aos 65 anos de idade e dun 1% os menores de 35 anos. d) Para o cómputo da renda e do patrimonio teranse en conta os datos correspondentes á última declaración fiscal dispoñible correspondente ó Imposto sobre a Renda das Persoas Físicas e ó Imposto sobre o Patrimonio, e outros ingresos ou rendementos dos que exista constancia documental aínda que non estén incluídos nas delcaracións dos impostos anteriores.3. O nivel de capacidade económica determinará a porcentaxe de pagamento do prezo que deberá aboar o usuario segundo as porcentaxes que seguen: O cálculo da cuota mensual a aboar polos obrigados ó pagamento realizarase multiplicando ó numero de horas semanais asignadas a cada usuario do servizo pola cifra de 4,3 que é o número medio de semanas por mes natural de acordo coa segunte táboa, a título de exemplo: Nos meses en que se produzan altas ou baixas no servizo a cuota calcularase en función do número efectivo de horas prestadas do servizo no mes que se teña producida a alta ou baixa. Artigo 5. Obriga de pagamento. A obriga de pago xurdirá o primeiro día de cada mes natural, agás nos supostos de altas no servizo, que xurdirá o día en que se inicie a efectiva prestación do servizo. Os prezos recollidos nestas tarifas non se prorratearán por períodos inferiores ó mes, agás nos supostos en que o servizo non se preste por causas non imputables ó usuario ou os supostos de suspensión temporal do servizo previstos na Ordenanza reguladora do servizo, en cuxo caso prorratearanse en función dos días naturais en que non se tivese prestado o servizo. Artigo 6. Normas de xestión.1. As liquidacións realizaránse por meses naturais e o do prezo público resultante deberá aboarse antes do día 10 do segundo mes posterior ó que se refira a liquidación.2. Os obrigados ó pagamento deberán presentar no primeiro mes de cada ano, e cando o departamento de servizos sociais llo requira, a documentación acreditativa do nivel de capacidade económica para realizar as liquidacións correspondentes. Asimesmo, estarán obrigados a comunicar calquera alteración dos seus ingresos ou patrimonio que poida afectar ó cálculo das cuotas do prezo público. Artigo 7. Procedemento de prema. As débedas por impago dos prezos contemplados neste acordo esixiránse polo procedemento de prema de acordo co disposto nos artigos 10.1 e 46.3 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das facendas locais. Artigo 8. Delegacións. De acordo co disposto no artigo 47 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das facendas locais, o establecemento de novos prezos ou tarifas, así como a modificación dos existentes delégase na Xunta de Goberno Local do Concello. Disposición derogatoria. Queda derogada a Ordenanza fiscal reguladora do prezo público pola prestación do servizo de axuda no fogar do Concello de Outes, publicada no Boletín Oficial da Provincia de 10 de decembro de 2009. Disposición final. O presente acordo entrará en vigor a partir do seguinte da súa publicación no Boletín Oficial da Provincia.” Outes, 1 de marzo de 2010. O Alcalde Asdo.: Carlos E. López Crespo